**Kommunestyre- og fylkestingsvalget 2011** blei avholdt 12. september 2011. Denne delartikkelen omhandler valgresultatet for Buskerud og kommunene i dette fylket.

Stemmetall
----------

**Partiforkortelser:** A = Arbeiderpartiet; SV = Sosialistisk Venstreparti; R = Rødt; Sp = Senterpartiet; KrF = Kristelig Folkeparti; V = Venstre; H = Høyre; Frp = Fremskrittspartiet; Dem = Demokratene i Norge; MdG = Miljøpartiet De Grønne; KSP = Kristent Samlingsparti; Kyst = Kystpartiet; PP = Pensjonistpartiet; NKP = Norges Kommunistiske Parti

**Lokale lister:** Ringerike = Solidaritetslista av SV, Rødt og uavhengige; Flå (1) = Flå bygdeliste; Flå (2) = Sp/KrF; Nes = Nes bygdeliste; Krødsherad = Tverrpolitisk bygdeliste; Modum = Bygdeliste; Lier = Uavhengige folkevalgte

| Kommnr | Kommune | A | SV | R | Sp | KrF | V | H | Frp | Dem | MdG | PP | Lok 1 | Lok 2 | Total |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0602 | Drammen | 8 896 | 871 | 228 | 282 | 925 | 1 148 | 15 045 | 2 730 | 61 | 171 |  |  |  | 30 357 |
| 0604 | Kongsberg | 4 404 | 444 | 232 | 1 094 | 549 | 2 169 | 2 269 | 1 133 |  |  |  |  |  | 12 294 |
| 0605 | Ringerike | 5 058 |  |  | 826 | 376 | 824 | 3 669 | 1 755 |  |  |  | 1 007 |  | 13 515 |
| 0612 | Hole | 586 | 136 |  | 250 | 139 | 132 | 1 691 | 227 |  |  |  |  |  | 3 161 |
| 0615 | Flå | 94 |  |  |  |  |  |  | 64 |  |  |  | 381 | 74 | 613 |
| 0616 | Nes | 389 |  |  | 354 | 94 |  | 480 | 58 |  |  |  | 304 |  | 1 679 |
| 0617 | Gol | 695 | 98 |  | 289 | 104 | 271 | 470 | 227 |  |  |  |  |  | 2 154 |
| 0618 | Hemsedal | 168 | 73 |  | 352 | 160 |  | 299 | 146 |  |  |  |  |  | 1 198 |
| 0619 | Ål | 531 | 85 |  | 578 | 240 | 407 | 419 | 151 |  |  |  |  |  | 2 411 |
| 0620 | Hol | 852 |  |  | 221 | 109 | 110 | 905 | 159 |  |  |  |  |  | 2 356 |
| 0621 | Sigdal | 298 |  |  | 740 |  | 301 | 337 | 105 |  |  |  |  |  | 1 781 |
| 0622 | Krødsherad | 462 |  |  |  |  |  | 179 | 26 |  |  |  | 475 |  | 1 142 |
| 0623 | Modum | 2 377 | 192 |  | 1 077 | 226 | 184 | 934 | 765 |  |  |  | 387 |  | 6 142 |
| 0624 | Øvre Eiker | 2 257 | 290 | 46 | 747 | 265 | 152 | 3 287 | 770 |  |  |  |  |  | 7 814 |
| 0625 | Nedre Eiker | 4 274 | 406 | 57 |  | 426 | 286 | 3 463 | 1 292 |  |  |  |  |  | 10 204 |
| 0626 | Lier | 3 714 | 386 | 68 | 562 | 342 | 470 | 4 621 | 1 168 |  | 96 |  | 142 |  | 11 569 |
| 0627 | Røyken | 2 738 | 273 | 107 | 184 | 212 | 573 | 4 061 | 1 039 |  | 92 |  |  |  | 9 279 |
| 0628 | Hurum | 1 376 | 202 |  | 176 | 132 | 338 | 1 868 | 430 |  |  | 61 |  |  | 4 583 |
| 0631 | Flesberg | 281 |  |  | 263 |  | 46 | 470 | 290 |  |  |  |  |  | 1 350 |
| 0632 | Rollag | 290 |  |  | 216 | 49 |  | 192 |  |  |  |  |  |  | 747 |
| 0633 | Nore og Uvdal | 436 | 51 |  | 422 |  |  | 253 | 175 |  |  |  |  |  | 1 337 |
| Total |  | 40 176 | 3 507 | 738 | 8 633 | 4 348 | 7 411 | 44 912 | 12 710 | 61 | 359 | 61 |  |  | 125 686 |

### Prosentvis

| Kommnr | Kommune | A | SV | R | Sp | KrF | V | H | Frp | Dem | MdG | PP | Lok 1 | Lok 2 | Total |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0602 | Drammen | 29,3 | 2,9 | 0,8 | 0,9 | 3,0 | 3,8 | 49,6 | 9,0 | 0,2 | 0,6 |  |  |  | 100,0 |
| 0604 | Kongsberg | 35,8 | 3,6 | 1,9 | 8,9 | 4,5 | 17,6 | 18,5 | 9,2 |  |  |  |  |  | 100,0 |
| 0605 | Ringerike | 37,4 |  |  | 6,1 | 2,8 | 6,1 | 27,1 | 13,0 |  |  |  | 7,5 |  | 100,0 |
| 0612 | Hole | 18,5 | 4,3 |  | 7,9 | 4,4 | 4,2 | 53,5 | 7,2 |  |  |  |  |  | 100,0 |
| 0615 | Flå | 15,3 |  |  |  |  |  |  | 10,4 |  |  |  | 62,2 | 12,1 | 100,0 |
| 0616 | Nes | 23,2 |  |  | 21,1 | 5,6 |  | 28,6 | 3,5 |  |  |  | 18,1 |  | 100,0 |
| 0617 | Gol | 32,3 | 4,5 |  | 13,4 | 4,8 | 12,6 | 21,8 | 10,5 |  |  |  |  |  | 100,0 |
| 0618 | Hemsedal | 14,0 | 6,1 |  | 29,4 | 13,4 |  | 25,0 | 12,2 |  |  |  |  |  | 100,0 |
| 0619 | Ål | 22,0 | 3,5 |  | 24,0 | 10,0 | 16,9 | 17,4 | 6,3 |  |  |  |  |  | 100,0 |
| 0620 | Hol | 36,2 |  |  | 9,4 | 4,6 | 4,7 | 38,4 | 6,7 |  |  |  |  |  | 100,0 |
| 0621 | Sigdal | 16,7 |  |  | 41,5 |  | 16,9 | 18,9 | 5,9 |  |  |  |  |  | 100,0 |
| 0622 | Krødsherad | 40,5 |  |  |  |  |  | 15,7 | 2,3 |  |  |  | 41,6 |  | 100,0 |
| 0623 | Modum | 38,7 | 3,1 |  | 17,5 | 3,7 | 3,0 | 15,2 | 12,5 |  |  |  | 6,3 |  | 100,0 |
| 0624 | Øvre Eiker | 28,9 | 3,7 | 0,6 | 9,6 | 3,4 | 1,9 | 42,1 | 9,9 |  |  |  |  |  | 100,0 |
| 0625 | Nedre Eiker | 41,9 | 4,0 | 0,6 |  | 4,2 | 2,8 | 33,9 | 12,7 |  |  |  |  |  | 100,0 |
| 0626 | Lier | 32,1 | 3,3 | 0,6 | 4,9 | 3,0 | 4,1 | 39,9 | 10,1 |  | 0,8 |  | 1,2 |  | 100,0 |
| 0627 | Røyken | 29,5 | 2,9 | 1,2 | 2,0 | 2,3 | 6,2 | 43,8 | 11,2 |  | 1,0 |  |  |  | 100,0 |
| 0628 | Hurum | 30,0 | 4,4 |  | 3,8 | 2,9 | 7,4 | 40,8 | 9,4 |  |  | 1,3 |  |  | 100,0 |
| 0631 | Flesberg | 20,8 |  |  | 19,5 |  | 3,4 | 34,8 | 21,5 |  |  |  |  |  | 100,0 |
| 0632 | Rollag | 38,8 |  |  | 28,9 | 6,6 |  | 25,7 |  |  |  |  |  |  | 100,0 |
| 0633 | Nore og Uvdal | 32,6 | 3,8 |  | 31,6 |  |  | 18,9 | 13,1 |  |  |  |  |  | 100,0 |

Kommunevise kommentarer
-----------------------

Fargekoder for partia: 
AP
SV
Rødt
SP
KrF
V
H
Frp
KP
MDG
PP
X
X
X

#### Drammen

|  |  |  |  |  |  |  |
| --- | --- | --- | --- | --- | --- | --- |
| 

|  |  |  |  |  |  |
| --- | --- | --- | --- | --- | --- |
| 15 |  | 2 | 2 | 25 | 4 |

 |
| Mandatfordeling Drammen |

I Drammen var det lister frå A, SV, R, Sp, KrF, V, H, Frp, Dem og MdG. Høyre gikk fram 13,8 prosentpoeng til 49,6 prosent og fikk dermed reint flertall i kommunestyret (25 av 49 representanter). Arbeiderpartiet er nest største parti med 29,3 prosent (tilbake 0,8). Fremskrittspartiet blei halvert – ned 8,6 poeng til 9,0 prosent. Drammen byliste, som fikk ett mandat ved valget i 2007 og tre mandater i 2003, stilte ikke denne gangen. Valgdeltakelsen var 61,8 prosent.

Ved konstitueringa av bystyret stemte de 33 borgerlige representantene for Tore Opdal Hansen (H) som ordfører og Tove Paule (H) som varaordfører. 16 representanter fra A og SV hadde Masud Gharahkhani (A) som sin kandidat til begge verva.

#### Flesberg

|  |
| --- |
|  |
| Mandatfordeling Flesberg |

Flesbergs innbyggere kunne velje mellom A, Sp, V, H og Frp. Høyre gikk fram 13,1 prosentpoeng til 34,8. Partiet er dermed størst, mens det lå på fjerdeplass etter valget i 2007. Fremskrittspartiet (21,5; ned 1,0), Arbeiderpartiet (20,8; ned 6,2) og Senterpartiet (19,5; ned 3,3) er nå ganske jamstore. Valgdeltakelsen var 67,8 prosent.

En koalisjon av A og H leder Flesberg. Thomas Fosen (H) blei gjenvalgt som ordfører, mens Jon Olav Berget (A) blei ny varaordfører.

#### Flå

|  |
| --- |
|  |
| Mandatfordeling Flå |

I Flå var det fire lister. Arbeiderpartiet og Fremskrittspartiet stilte reine lister, mens Senterpartiet og Kristelig Folkeparti samarbeidde om ei fellesliste. Størst som sist var imidlertid Flå bygdeliste. Den gikk fram heile 20,2 prosentpoeng til 62,2 prosent og har dermed 8 av 13 kommunestyremedlemmer. Fremskrittspartiet gikk tilbake10,2 poeng til 10,4 prosent. Sammenlikninger med 2007-valget er ellers vanskelig, ettersom Arbeiderpartiet (nå 15,3 prosent) den gang var med på felleslista med Sp og KrF (den gang 34,1 prosent, nå med to partier 12,1). Høyre stilte liste i 2007 uten å få mandat, og deltok altså ikke denne gangen. Valgdeltakelsen var 76,4 prosent.

Ordfører blei Tor Egil Buøen og varaordfører Steinar Steinarsson jr. begge fra bygdelista.

#### Gol

|  |
| --- |
|  |
| Mandatfordeling Gol |

Deltakende partier i Gol var A, SV, Sp, KrF, V, H og Frp. Arbeiderpartiet og Høyre gikk fram hhv 3,9 poeng til 32,3 og 5,7 poeng til 21,8. Senterpartiet og Fremskrittspartiet gikk tilbake med hhv 5,7 poeng til 13,4 og 2,8 til 10,5. Valgdeltakelsen var 62,3 prosent.

Samarbeid mellom A, KrF, V og SV gjorde at Olaug Grønseth Granli (A) kunne fortsette som ordfører. Varaordfører blei Hallvor Lilleslett fra Venstre.

#### Hemsedal

|  |
| --- |
|  |
| Mandatfordeling Hemsedal |

I Hemsedal var det lister for A, SV, Sp, KrF, H og Frp. Senterpartiet og Høyre er de største partia. Begge gikk tilbake; Sp med 0,7 poeng til 29,4 og H med 3,3 poeng til 25,0. Fremskrittspartiet gikk mest fram (4,0 poeng til 12,2). Valgdeltakelsen var 76,1 prosent.

Ordfører blei Oddvar Grøthe (Sp) med Helene Sagabråten (A) som vara. 

#### Hol

|  |
| --- |
|  |
| Mandatfordeling Hol |

Det var A, Sp, KrF, V, H og Frp som stilte lister i Hol. Høyre gikk fram heile 19,5 prosentpoeng til 38,4 prosent og blei kommunens største parti. Også Arbeiderpartiet hadde framgang – opp 6,1 til 36,2. Fremskrittspartiet blei kraftig svekka; ned 18,2 poeng til 6,7. SV, som ved 2007-valget fikk 5,1 prosent og ett mandat, stilte ikke denne gangen. Valgdeltakelsen var 67,7 prosent. Kommunestyret blei redusert fra 25 til 21 medlemmer.

Erik Kaupang (A) måtte etter åtte år takke for seg som ordfører. Høyres Tony Kjøl blei ny ordfører med støtte fra KrF, Venstre og Frp. Ingjerd Almås Anfinset (også H) blei varaordfører.

#### Hole

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |  |  |  |  |  |
| --- | --- | --- | --- | --- | --- | --- |
| 4 | 1 | 2 | 1 | 1 | 12 | 2 |

 |
| Mandatfordeling Hole |

I Hole stilte de sju stortingspartia A, SV, Sp, KrF, V, H og Frp. Høyre styrka seg med 9,9 prosentpoeng til 53,5 prosent – og reint flertall med 12 av 23 mandater. Arbeiderpartiet er nest størst med 18,5 prosent (opp 0,1). Fremskrittspartiet gikk mest tilbake; 6,1 poeng til 7,2 prosent. Valgdeltakelsen var 68,0 prosent.

Med reint flertall fikk Høyre begge de øverste verva i kommunen: Per R. Berger som ordfører og Sjur Tandberg som hans vara. Partiet valgte imidlertid å ikke utnytte situasjonen til å ta flertallet av formannsskapsplassene.

#### Hurum

|  |
| --- |
|  |
| Mandatfordeling Hurum |

Hurums velgere hadde åtte alternativer: A, SV, Sp, KrF, V, H, Frp og PP. Høyre overtok topplasseringa fra Arbeiderpartiet med en oppgang på 17,0 prosentpoeng til 40,8 prosent. A gikk tilbake 5,0 til 30,0. Også tredje største parti, Fremskrittspartiet, gikk tilbake – ned 7,6 poeng til 9,4. Valgdeltakelsen var 65,4 prosent.

Monica Vee Bratlie (H) og Gunn-Torill Homme Mathisen (V) ble valgt til henholdsvis ordfører og varaordfører i et samarbeid med KrF og Sp.

#### Kongsberg

|  |
| --- |
|  |
| Mandatfordeling Kongsberg |

I Kongsberg var det lister for A, SV, R, Sp, KrF, V, H og Frp. Her var det Venstre som blei valgvinneren med en framgang på 9,6 prosentpoeng til 17,6 prosent. Fremskrittspartiet tapte mest, da partiet gikk ned 6,1 poeng til 9,2. Arbeiderpartiet er største parti med 35,8 prosent (tilbake 2,1). For de øvrige partia var avviket fra 2007-valget på under to prosent. For Rødt betydde en tilbakegang på 1,1 til 1,9 at partiet falt ut av kommunestyret. Valgdeltakelsen var 64,8 prosent.

Vidar Lande (A) kunne – med støtte fra SV, H og Frp – gå på sin tredje ordførerperiode. Arvid Lyngås (H) blei valgt til varaordfører.

#### Krødsherad

|  |
| --- |
|  |
| Mandatfordeling Krødsherad |

I Krødsherad er det tre reine lister (A, H og Frp) og ei tverrpolitisk bygdeliste. Sistnevnte gikk tilbake 14,7 prosentpoeng, men er fortsatt størst med 41,6 prosent. En framgang på 9,9 poeng førte Arbeiderpartiet nesten til topps – 40,5 prosent. Også Høyre hadde et godt resultat, opp 9,8 til 15,7, mens Fremskrittspartiet mista 5,1 poeng og endte på 2,3. Partiet mista dermed sin plass i kommunestyret. Valgdeltakelsen var 68,0 prosent.

Olav Skinnes fra Bygdelista kunne fortsette som ordfører, etter at det var blitt enighet med Høyre om at deres Per Kristensen skulle ha varaordførervervet.

#### Lier

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |  |  |  |  |  |
| --- | --- | --- | --- | --- | --- | --- |
| 16 | 2 | 2 | 2 | 2 | 20 | 5 |

 |
| Mandatfordeling Lier |

Det var ti lister i Lier: A, SV, R, Sp, Krf; V, H, Frp, MdG og Uavhengige folkevalgte. Høyre er fortsatt størst med 39,9 prosent (opp 0,3 poeng). Arbeiderpartiet økte med 6,0 poeng til 32,1, mens Fremskrittspartiet gikk tilbake 4,3 til 10,1. Den uavhengige lista røyk ut av kommunestyret etter en reduksjon på 0,6 poeng til 1,2. Valgdeltakelsen var 65,4 prosent.

Ulla Nævestad (H) gav seg som ordfører etter 16 år, og kunne overlevere klubba til partifelle Helene Justad. Nina Johnsen fra Venstre blei ny varaordfører. Fremskrittspartiet deltar også i samarbeidet.

#### Modum

|  |
| --- |
|  |
| Mandatfordeling Modum |

Modum kunne skilte med lister fra A, SV, Sp, KrF, V, H, Frp og ei bygdeliste. Arbeiderpartiet fikk 38,7 prosent (tilbake 0,4) og er fortsatt største parti. Nest størst er Senterpartiet med 17,5 (ned 3,7), mens Høyre (opp 7,6 til 15,2) passerte Fremskrittspartiet (12,5; uendra prosentvis). Valgdeltakelsen var 60,5 prosent. Kommunestyrets størrelse blei redusert fra 43 til 35.

Terje Bråthen (A) blei gjenvalgt som ordfører uten motkandidater. Varaordfører Ingunn Dalaker Øderud (Sp) fikk også fire nye år.

#### Nedre Eiker

|  |
| --- |
|  |
| Mandatfordeling Nedre Eiker |

I Nedre Eiker var det lister fra A, SV, R, KrF, V, H og Frp. Arbeiderpartiet gikk ned 2,8 prosentpoeng til 41,9 prosent. Høyre økte med 14,9 poeng til 33,9, mens Fremskrittspartiet tapte 11,0 poeng og endte på 12,7 prosent. Valgdeltakelsen var 59,5 prosent. Antall kommunestyrerepresentanter blei redusert fra 41 til 35.

Tross borgerlig flertall var det Arbeiderpartiets Bent Inge Bye som blei ordfører med Turid S. Thomassen (KrF) som vara. Det var et samarbeid mellom A, SV, KrF og V som gav dette resultatet. Et forslag om gjenvalg av Elly Therese Thoresen (H) som ordfører fikk 17 av kommunestyrets 35 stemmer.

#### Nes

|  |
| --- |
|  |
| Mandatfordeling Nes |

Alternativa i Nes var A, Sp, KrF, H, Frp og Nes bygdeliste. Høyre økte med 11,9 prosentpoeng og blei med 28,6 prosent kommunens største parti. Fremskrittspartiet var nytt og fikk 3,5 prosent. De øvrige partia gikk tilbake; Senterpartiet mest (ned 7,1 til 21,1), og Arbeiderpartiet deretter (ned 5,0 til 23,2). Valgdeltakelsen var 62,1 prosent.

Tor Oscar Magnussen (H) blei ved konstitueringa av kommunestyret valgt til ordfører, mens Kjell Ålien (A) fikk vervet som varaordfører.

#### Nore og Uvdal

|  |
| --- |
|  |
| Mandatfordeling Nore og Uvdal |

Dem fem listene velgerne i Nore og Uvdal kunne benytte, var fra A, SV, Sp, H og Frp. Arbeiderpartiet økte med 2,5 til 32,6 og passerte dermed Senterpartiet, som gikk ned 7,9 til 31,6. Høyre gikk fram 8,5 poeng til 18,9. Valgdeltakelsen var 68,1 prosent.

Eli Hovd Prestegården og Torkel G. Wetterhus, begge fra Senterpartiet, fikk de to toppverva i kommunen.

#### Ringerike

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |  |  |  |  |  |
| --- | --- | --- | --- | --- | --- | --- |
| 16 | 3 |  | 3 | 11 | 6 | 3 |

 |
| Mandatfordeling Ringerike |

Ringerikes sju lister var A, Sp, KrF, V, H, Frp og den nyetablerte Solidaritetslista av SV, Rødt og uavhengige. Arbeiderpartiet gikk fram 4,1 prosentpoeng til 37,4 og Høyre fram 11,5 til 27,1. Fremskrittspartiet gikk tilbake 7,9 poeng 13,0. Solidaritetslista fikk 7,5 prosent av stemmene (tre mandater), mens SV og Rødt (dvs. RV) i 2007 hver for seg fikk henholdsvis 5,9 og 5,7 prosent og i alt fem mandater. Valgdeltakelsen var 59,8 prosent.

Arbeiderpartiet, Høyre, Venstre og Kristelig Folkeparti fortsatte sitt politiske samarbeid, og dermed blei det gjenvalg på Kjell B. Hansen (A) som ordfører og Runar Johansen (H) som varaordfører.

#### Rollag

|  |
| --- |
|  |
| Mandatfordeling Rollag |

I Rollag stilte fire partier liste: A, Sp, KrF og H. Høyres liste var ny og fikk heile 25,7 prosent av stemmene. Arbeiderpartiet er størst med 38,8 prosent, tross en nedgang på 16,4 prosentpoeng. Senterpartiet har 28,9 prosent (ned 3,3) og Kristelig Folkeparti 6,6 (ned 6,0). Valgdeltakelsen var 68,5 prosent.

Til tross for at Arbeiderpartiet fortsatt var kommunens største, måtte partiet gi fra seg alle lederverv, da Senterpartiet, Høyre og Kristelig Folkeparti inngikk valgteknisk samarbeid. Dag Lislien (Sp) blei ny ordfører og Per Torstein Hellumbråten (H) varaordfører.

#### Røyken

|  |
| --- |
|  |
| Mandatfordeling Røyken |

Ni partier stilte liste i Røyken: A, SV, R, Sp, KrF, V, H, Frp og MdG. Høyre styrka sin posisjon som største parti med en oppgang på 9,7 prosentpoeng til 43,8. Arbeiderpartiet fikk 29,5 prosent (ned 1,5) og Fremskrittspartiet 11,2 (ned 6,8). Kommunestyrets størrelse blei redusert fra 35 til 27, noe som sammen med en liten nedgang gjorde at både Senterpartiet og Kristelig Folkeparti tapte sine mandat. Valgdeltakelsen var 64,9 prosent.

Etter avtale mellom de borgerlige partiene kunne Rune Kjølstad (H) fortsette som ordfører med Tom Erik Hauger (Frp) som varaordfører.

#### Sigdal

|  |
| --- |
|  |
| Mandatfordeling Sigdal |

I Sigdal stilte A, Sp, V, H og Frp til valg. Senterpartiet er klart størst med 41,5 prosent av stemmene (ned 2,1). Deretter følger tre nokså jamstore partier: Høyre (18,9; opp 9,7), Venstre (16,9; ned 7,0) og Arbeiderpartiet (16,7; opp 1,9). Sigdal var en av kommunene som hadde forsøk med redusert stemmerettsalder. Valgdeltakelsen var 63,2 prosent totalt og 62,0 blant de to ekstra årskulla.

Kari Kolbræk Ask (Sp) blei gjenvalgt som ordfører, og Hellik Kolbjørnsrud (H) blei varaordfører. Venstre mista varaordførervervet etter å ha hatt det i de to foregående periodene, og partiet valgte å fremme sin egen kandidat til begge verva. Det samme gjorde Arbeiderpartiet.

#### Øvre Eiker

|  |
| --- |
|  |
| Mandatfordeling Øvre Eiker |

I Øvre Eiker var det lister for A, SV, R, Sp, KrF, V, H og Frp. Høyre gikk fram 4,6 prosentpoeng til 42,1 prosent, mens Fremskrittspartiet sank 5,0 poeng til 9,9. De øvrige partia hadde bare mindre prosentvise endringer. Arbeiderpartiet er det nest største partiet med 28,9 prosent (ned 1,1). Valgdeltakelsen var 59,7 prosent.

Ann Sire Fjerdingstad (H) blei valgt som ordfører med støtte fra alle partia utenom Arbeiderpartiet og SV. Høyre fikk også varaordføreren, Per Anton Rakkestad.

#### Ål

|  |
| --- |
|  |
| Mandatfordeling Ål |

Det var de sju stortingspartia som stilte opp i Ål: A, SV, Sp, KrF, V, H og Frp. Venstre, som sist var kommunens største parti, gikk tilbake 10,9 prosentpoeng til 16,9 prosent, og partiet måtte dermed se seg forbigått av Senterpartiet (24,0; opp 3,8), Arbeiderpartiet (22,0; opp 5,3) og Høyre (17,4; opp 3,2). Valgdeltakelsen var 67,6 prosent.

Ivar Brevik (Sp) blei ordfører og Torhild Helling Bergaplass (H) varaordfører.

Fylkestingsvalget
-----------------

Med 27 mot 16 stemmer kunne Høyres Morten Eriksrød overta som fylkesordfører etter Roger Ryberg (A). Høyre fikk dermed et verv partiet ikke har hatt på tjue år. Britt Homstvedt fra Frp blei valgt til ny fylkesvaraordfører. Flertallet bestod av H, Frp, KrF, V og Sp.

### Nøkkeltall

|  | A | SV | R | Sp | KrF | V | H | Frp | Dem | KSP | Kyst | MDG | NKP | Sum |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Stemmer | 40 263 | 3 666 | 1 215 | 7 088 | 4 037 | 5 662 | 39 166 | 12 709 | 269 | 216 | 159 | 942 | 152 | 115 544 |
| Prosent | 34,8 | 3,2 | 1,1 | 6,1 | 3,5 | 4,9 | 33,9 | 11,0 | 0,2 | 0,2 | 0,1 | 0,8 | 0,1 | 100,0 |
| Endring F-07 | 1,4 | -1,9 | -0,3 | -1,3 | -0,7 | -0,2 | 9,6 | -7,5 | 0,0 | 0,2 | 0,0 | 0,8 | -0,1 |  |
| Representanter | 15 | 1 | 0 | 3 | 2 | 2 | 15 | 5 | 0 | 0 | 0 | 0 | 0 | 43 |
| Endring F-07 |  | -1 |  |  |  |  | 4 | -3 |  |  |  |  |  | 0 |

### Kommunevise resultater

Tabellen viser prosent av antall avgitte stemmer i kommunen.

| Kommnr | Kommune | A | SV | R | Sp | KrF | V | H | Frp | Dem | KSP | Kyst | MDG | NKP | Total |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0602 | Drammen | 33,4 | 2,8 | 0,8 | 1,1 | 3,3 | 3,8 | 43,3 | 10,0 | 0,3 | 0,1 | 0,1 | 0,8 | 0,2 | 100,0 |
| 0604 | Kongsberg | 37,9 | 4,2 | 1,3 | 7,3 | 3,6 | 8,4 | 26,9 | 9,4 | 0,1 | 0,2 | 0,1 | 0,7 | 0,1 | 100,0 |
| 0605 | Ringerike | 37,5 | 3,6 | 3,2 | 5,8 | 2,6 | 5,9 | 26,9 | 13,2 | 0,2 | 0,2 | 0,1 | 0,7 | 0,1 | 100,0 |
| 0612 | Hole | 22,7 | 3,4 | 1,3 | 7,4 | 4,8 | 4,7 | 45,0 | 8,7 | 0,1 | 0,3 | 0,1 | 1,4 | 0,1 | 100,0 |
| 0615 | Flå | 34,9 | 1,6 | 0,6 | 28,8 | 2,9 | 1,2 | 13,7 | 15,3 | 0,0 | 0,0 | 0,0 | 0,8 | 0,2 | 100,0 |
| 0616 | Nes | 36,7 | 3,7 | 0,8 | 17,2 | 5,7 | 1,9 | 24,2 | 8,8 | 0,4 | 0,2 | 0,1 | 0,5 | 0,0 | 100,0 |
| 0617 | Gol | 31,4 | 4,0 | 0,3 | 15,2 | 5,0 | 7,9 | 22,1 | 11,9 | 0,9 | 0,1 | 0,1 | 1,1 | 0,1 | 100,0 |
| 0618 | Hemsedal | 18,7 | 4,5 | 0,7 | 23,2 | 13,5 | 3,1 | 25,5 | 8,7 | 0,1 | 0,2 | 0,1 | 1,5 | 0,1 | 100,0 |
| 0619 | Ål | 26,0 | 2,8 | 1,0 | 19,7 | 8,2 | 10,4 | 21,4 | 8,3 | 0,3 | 0,8 | 0,2 | 0,8 | 0,1 | 100,0 |
| 0620 | Hol | 33,0 | 2,4 | 0,3 | 11,1 | 5,0 | 4,9 | 33,5 | 8,7 | 0,4 | 0,1 | 0,2 | 0,5 | 0,0 | 100,0 |
| 0621 | Sigdal | 19,8 | 2,4 | 0,5 | 30,5 | 1,0 | 23,0 | 14,8 | 7,2 | 0,3 | 0,1 | 0,0 | 0,3 | 0,1 | 100,0 |
| 0622 | Krødsherad | 45,1 | 3,0 | 0,6 | 13,5 | 1,6 | 3,0 | 24,9 | 6,6 | 0,5 | 0,0 | 0,3 | 0,8 | 0,0 | 100,0 |
| 0623 | Modum | 41,9 | 3,4 | 0,5 | 12,6 | 4,0 | 4,1 | 19,3 | 13,0 | 0,2 | 0,2 | 0,1 | 0,5 | 0,2 | 100,0 |
| 0624 | Øvre Eiker | 33,3 | 3,4 | 0,6 | 8,8 | 3,6 | 2,4 | 35,0 | 11,3 | 0,3 | 0,3 | 0,2 | 0,7 | 0,1 | 100,0 |
| 0625 | Nedre Eiker | 42,4 | 3,0 | 0,6 | 1,2 | 4,0 | 2,6 | 31,6 | 13,0 | 0,3 | 0,2 | 0,2 | 0,6 | 0,3 | 100,0 |
| 0626 | Lier | 33,1 | 3,2 | 0,8 | 4,6 | 3,1 | 4,0 | 39,0 | 10,6 | 0,2 | 0,2 | 0,1 | 1,0 | 0,1 | 100,0 |
| 0627 | Røyken | 32,5 | 3,0 | 1,1 | 1,9 | 2,3 | 5,3 | 39,6 | 12,4 | 0,2 | 0,2 | 0,3 | 1,4 | 0,1 | 100,0 |
| 0628 | Hurum | 38,8 | 2,9 | 0,7 | 3,2 | 2,8 | 5,5 | 34,1 | 9,9 | 0,3 | 0,2 | 0,2 | 1,2 | 0,1 | 100,0 |
| 0631 | Flesberg | 26,4 | 1,7 | 0,5 | 18,9 | 2,3 | 3,6 | 26,7 | 18,7 | 0,1 | 0,2 | 0,2 | 0,7 | 0,1 | 100,0 |
| 0632 | Rollag | 35,9 | 1,8 | 0,6 | 27,5 | 6,2 | 2,5 | 18,4 | 6,3 | 0,1 | 0,3 | 0,0 | 0,3 | 0,1 | 100,0 |
| 0633 | Nore og Uvdal | 30,6 | 2,7 | 0,8 | 30,4 | 2,9 | 0,9 | 16,2 | 14,6 | 0,0 | 0,2 | 0,0 | 0,5 | 0,2 | 100,0 |

Referanser
----------

1. ↑  «Drammen bystyre konstituert», *Drammens Tidende* 5. oktober 2011; besøkt 26. januar 2012.
2. ↑  «Starter på ny frisk i Flesberg», *Laagendalsposten* 17. oktober 2011; besøkt 26. januar 2012.
3. ↑  «Olaug Grønset Granli fortsetter som ordfører i Gol», Radio Hallingdal 14. september 2011; besøkt 26. januar 2012.
4. ↑  «– Jeg har jo så mye ugjort», NRK Buskerud 27. september 2011; besøkt 26. januar 2012.
5. ↑  «Gir frivillig fra seg flertallet», *Ringerikes blad* 3. oktober 2011; besøkt 26. januar 2012.
6. ↑  «Første kvinnelige ordførerveksling i Hurum», *Røyken og Hurums Avis* 13. oktober 2011; besøkt 26. januar 2012.
7. ↑  «Lande fortsetter som ordfører», *Laagendalsposten* 28. september 2011; besøkt 3. februar 2012.
8. ↑  «Fortsetter med Høyres hjelp», *Bygdeposten* 27. september 2011; besøkt 3. februar 2012.
9. ↑  «- Kjenner tyngden av kjedet», *Lierposten* 12. oktober 2011; besøkt 3. februar 2012.
10. ↑  «To kvinner i førersetet», *Liernett.no* 22. september 2011; besøkt 3. februar 2012.
11. ↑  «Bråthen gjenvalgt i Modum», *Drammens Tidende* 17. oktober 2011; besøkt 3. februar 2012.
12. ↑  «Maktskifte i Nedre Eiker» Arkivert 17. desember 2011 hos Wayback Machine. *Eikernytt* 11. oktober 2011; besøkt 3. februar 2012.
13. ↑  «Ordførerklubben er delt ut», *Ringerikes blad* 5. oktober 2011; besøkt 7. februar 2012.
14. ↑  «Dag Lislien (Sp) blir ny ordfører i Rollag», *Laagendalsposten* 27. september 2011; besøkt 7. februar 2012.
15. ↑  «Legger seg langflat for kritikken», *Laagendalsposten* 8. oktober 2011; besøkt 7. februar 2012.
16. ↑  «Kjølstad og Hauger styrer videre i Røyken», *Røyken og Hurums Avis* 28. september 2011; besøkt 7. februar 2012.
17. ↑  «Her er ordførerkabalen i Sigdal», *Drammens Tidende* 14. oktober 2011; besøkt 7. februar 2012.
18. ↑  Møtebok fra konstituerende møte i kommunestyret[*død lenke*] 13. oktober 2011; besøkt 7. februar 2012.
19. ↑  «Udramatiske valg i Øvre Eiker politikken» Arkivert 4. mars 2016 hos Wayback Machine. *Eikernytt.no* 19. oktober 2011; besøkt 7. februar 2012.
20. ↑  «Morten Eriksrød valgt til ny fylkesordfører i Fylkestinget»[*død lenke*], Buskerud Høyres nettsted 13. oktober 2011; besøkt 19. juli 2012.

  


| * v
* d
* r
Kommunestyre- og fylkestingsvalget 2011 |
| --- |
| Kommunevise resultater | Østfold **·** Akershus **·** Oslo **·** Hedmark **·** Oppland **·** Buskerud **·** Vestfold **·** Telemark **·** Aust-Agder **·** Vest-Agder **·** Rogaland **·** Hordaland **·** Sogn og Fjordane **·** Møre og Romsdal **·** Sør-Trøndelag **·** Nord-Trøndelag **·** Nordland **·** Troms **·** Finnmark |
| Partiresultater | Arbeiderpartiet **·** Sosialistisk Venstreparti **·** Rødt **·** Senterpartiet **·** Kristelig Folkeparti **·** Venstre **·** Høyre **·** Fremskrittspartiet **·** Miljøpartiet De Grønne **·** Kystpartiet **·** Pensjonistpartiet **·** Øvrige lister |